Urszula Oślizlok
Ptoszki ćwjyrkajóm
Ptoszki z rana już ćwjyrkajóm
I ło wjośnie rosprowjajóm
Że już je kajś blisko
Bo już słónko bardzi blysko
Łod rana nóm przygrzywo
I śniega sie już pozbywo
Chocioż taji pomalutku
Wjosna idzie po cichutku
Dziyń już coroz długszy je
Noc zajś krótszo robi sie
I słóneczko bardzi śwjyci
Chneda bydzie rosło kwjeci
Urszula Oślislok
Dzisiejszym moim gościem jest Pani Urszula Oślislok, poetka ślonskich wierszy,laureatka”Pszociela Ślonskij Godki,” i wielu innych nagród i wyróżnień. Jest osobom otwartą, bardzo koleżeńską i lubianą, a Jej wiersze pisane z sercem do serc wchodzą.,Ulka całą duszom kocha Ślonsk i to co dla Ślonskej Godki robi, promując ją na Forach ślonskich. Jest skromną osobą nie lubiącą się wywyższać, woli działać pokazując wszystkim piykno Ziemi Ślonskej, swojej Ojcowizny. Cieszę się że mogłam ją poznać i zaliczyć do moich przyjaciół. Jej dobre słowo pomogło już niejednemu z nas, potrafi zachęcić do działania,i nikomu nie odmawia pomocy. Przybliżyłam w skrócie obraz mojego gościa, teraz przyszła kolej na zadawanie pytań Pani Urszuli Oślislok -
Ulka powjydz mi coś o sobie i twoji familiji
Co o sobje moga pedzieć— zawsze żech wesoło jak już chcecie wjedzieć
Nazywom sie Urszula,ale wołajom na mje Ula abo Ulka,mjyszkom łod urodzynio we Świerklanach,tu chodziłach do przedszkola i do szkoły i dali se sam swoji życi kludza, tu mom chałpa i familijo bo tu moja łojcowizana. Mom chłopa Wojtka i czworo dzieci. Iza i Łukasz sie jeszcze uczom,a Beata i Darek majom swoji familije. Mom tyż troje wnuków Dawidek,Oliwia i Adrian. Wszyjscy se w kupje mjyszkomy i dobrze sie momy.
Czym się aktualnie zajmujesz
No tera to musza sie tyż łopjekować chorom mamom i zajmuja sie papjórkami (dokumentami) we fyrmje mojigo bo przeca som wszyskigo nie podoło,a jak mom trocha czasu to se wjersze szkryflom. Ludzie czasym zamawjajom i trza co fajnego ułożyć,tuż starom sie tymu podołać.
Od kiedy piszesz i o czym prosza wymień-
Wjersze już kjejś downo pisałach,ale tak do siebje,czasym cojś do koleżanek,ale po polsku. Były to krótki wjerszyki na urodziny czy do pamjyntnika, potym zapomniałach ło pisaniu, dopjyro zajś zaczłach niecałe trzy lata tymu, pjyrsze yno na kartce, ale potym zaczłach je dować na fora NK. Tam zaczła sie moja przygoda pisanio wjerszy po ślonsku.
A teraz mam takie pytanie, co lubisz pisać i o czym
Lubja pisać ło tym co sie w życiu dzieje i ło przyrodzie,wesołe jakijś scynki łopisować. Pisza ło wszyskim co widza i co kaj usłysza. Pisza yno wjersze,ale mom zamjar wzionś sie za jaki małe łopowjadani. Napisałach jednak jedna pjeśniczka do zespołu regjonalnego Paulinki.
Czy już wydałaś jaki tomik wierszy,
Na razie nic nie wydałach,ale może kjejś w przyszłości,nigdy nic nie wjadomo.
Trzeba tego troszka uzbjyrać na ksionżka i zastanowić sie jako to mo wyglondać.
Czy już jaki twój wiersz mosz nagrany jako piosenka, i kto wykonuje ją
Mom dwa wjersze nagrane jako pjosynka,wykonawcom je Roman Kostka
do kjerych skomponowoł muzyka. Tytuły tych wjerszy to ,,Ślonsk,, i ,,Łoczka zmróż,
Ula wjym że piszesz pjyknie po Ślonsku, jakie nagrody czy wyróżnienia dostałaś za twoja twórczość
Za promowani ślonskij godki i pisani po naszymu w plebiscycie przeprowadzonym na forach Ruda Śl na NK erbłach dyplom ,,Pszociel Ślonskij Godki” za drugi mjyjsce, potym doszła do tego bronotno odznaka ,,Pszociel Ślonskij Godki” nadano przez Zwjnzek Górnoślonski we Rudzie Śl, mom tyż dwa dyplomu z konkursu ,,Sowizdrzoł Ślonskij FraszkI”, jedyn za drugi mjyjsce, a jedym za trzeci mjyjsce. Raduja sie fest z tego i som to do mje cynne pamjontki.
Kaj prezentujesz swój bogaty dorobek twórczy, na radiu czy w jakich czasopismach
Moji wjersze prezyntuja na blogu SD i SG, pora wjerszy jest na forach NK, na radju internetowym ,,Ślonski Muszketery”, tyż som czytane moji wjersze, mom dwje propozycje co do mojich wjerszy,ale na to jeszcze za wczas żeby cojś godać.
W jakich kołach Sląskich sie udzielosz ,i na czym to polego
Nie je żech w żodnych organizacjach,ale jedynie członkiniom w KGW i tam na uroczystości czytałach swoji wjersze
Ula my Slonzoczki momy swoje tradycje i obyczaje czy je dali wprowadzosz w swojej rodzinie
Jak we wjynkszości familijów na Ślonsku i u mje ta tradycjo nasza widać,szczególnie jak som śwjyntato trzymjymy sie tradycje i nic nie zmjyniomy,żyjymy jak kjes na Ślonsku czyli familijo wjelo pokolyniowo hołdujonco ślonskim tradycjom i łobyczajom. Przekazuja młodym to coch sama z chałpy wyniósła.
Urszula Oślislok
Bardzo dziękuję Pani Urszuli Oślislok za odpowiedzi na moje pytania
Z Urszulom Oślislok rozmawiała Maria Kostrzewa
28.01.2011r.
eus_Latn szl_Latn szl_Latn vec_Latn szl_Latn pol_Latn hau_Latn szl_Latn fon_Latn hrv_Latn szl_Latn szl_Latn szl_Latn szl_Latn eus_Latn pol_Latn szl_Latn szl_Latn szl_Latn pol_Latn szl_Latn pol_Latn szl_Latn pol_Latn szl_Latn pol_Latn pol_Latn szl_Latn pol_Latn szl_Latn szl_Latn pol_Latn szl_Latn pol_Latn szl_Latn szl_Latn pol_Latn szl_Latn szl_Latn eus_Latn pol_Latn szl_Latn kab_Latn